Hei, denne artikkelen er over ett år gammel og kan inneholde utdatert informasjon

(Dagbladet): Politimester i Tromsø, Truls Fyhn, reagerer sterkt på forslaget om å avkriminalisere bruk av narkotika og klassifisere brukere som pasienter.

Forslaget, som ble lagt fram av organisasjonen «Global Commision on Drugs Policy» i dag, mener kampen mot narkotika ikke kan vinnes.

- Glade vanvidd - Dette er det glade vanvidd. Det bør ikke skje, for det er ingen grunn som helst til å legalisere narkotika, mener Fyhn.

Politimesteren i Troms politidistrikt mener man heller bør diskutere behandlingsproblematikken innenfor fengslesvesenet.

KJEMPER MOT NARKOTIKA: Her blir 900 kg beslaglagt kokain vist fram til pressen i Paraguayan for bare noen dager siden, etter at politiet gikk til aksjon mot den store mengden som skulle distribueres i Europa og Asia via Mosambik. Foto: AFP Photo/Scanpix Vis mer

- Jeg reagerer på hvor lett behandlingsbiten slipper unna i forhold til stoffmisbruk. Vi må sette fokus på helsevesenet når det gjelder folk som er behandlingstrengende. De får en skandaløs dårlig behandling, som ikke kan fortsette, mener Fyhn.

- Preventivt Han er klar på at det til enhver tid bør være forbudt å være i kontakt med narkotiske stoffer.

- Noe annet ville vært et nederlag, sier Fyhn og fortsetter:

ER MED I PANELET:- Dette er radikale forslag, men jeg tror dette er forslag i helt riktig retning for å begrense de store problemene narkotika skaper i samfunnet, sa Thorvald Stoltenberg om panelets forslag i dag. Foto: Håkon Eikesdal / Dagbladet Vis mer

I politiet er vi mer opptatt av hva som hadde vært situasjonen om det hadde vært fritt fram. Dagens lovgivning og at det ikke er tillatt er preventivt og hindrer at mange unge begynner, mener Fyhn.

- Jeg vet gjennom mange år at det er mange land som misunner Norge den politikken vi har ført ved at vi har vært sterke og klare på at enhver befatning med narkotika er forbudt. Det er et viktig signal når det gjelder holdninger, mener Fyhn.

- Han bare gir opp Han mener Thorvald Stoltenberg siden han ledet Stoltenberg-utvalgets rapport om narkotika i 2010 har gjort seg til en talsmann for liberalisering, og Fyhn hevder man jevnt over i politiet er sterkt i mot denne måten å tenke på.

PRESENTERTE RAPPORTEN: Global Commission on Drug Policy la fram rapporten i New York i dag. Foto: AFP Photo/Stan Honda/Scanpix Vis mer

- Han har valgt resignasjonslinja. Han bare gir opp! Dersom man åpner opp for dekriminaliserer tror jeg det vil bli mye verre, og at det blir mange flere som narkotikamisbruker, sier Fyhn til Dagbladet.

- Panelet vet ikke hva de snakker om, og jeg er overrasket over at de tillater seg å mene noe slikt istedet for å stille spørsmål og vurdere hvordan situasjonen ville vært om man åpner for avkriminalisering.



NARKOKRISE: Et militærhelikopter flyr over millionbyen Monterrey i Mexico. På bare fire år har byen gått fra å være en foregangsby for uviklingsøkonomier til et symbol på Mexicos narkokrig. Det har skjedd en rekke drap den siste tida, og byen har blitt stadig mer lovløs. Foto: Reuters/Tomas Bravo/Scanpix Vis mer